«Бөрлі ауданының жұмыспен қамту және әлеуметтік бағдарламалар бөлімі» мемлекеттік мекемесі

МЕКЕМЕНІҢ ҚЫЗМЕТІН ҚОЗҒАЙТЫН НОРМАТИВТІК ҚҰҚЫҚТЫҚ АКТІЛЕРДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ

          Жұмыспен қамту және әлеуметтік бағдарламалар бөлімі өз қызметінде ҚР Конституциясы мен заңдарына, ҚР Президенті мен Үкіметінің актілеріне, облыс әкімдігінің қаулыларына, аудан әкімдігінің  2022 жылғы 11 қазандағы №340 қаулысымен бекітілген «Батыс Қазақстан облысы Бөрлі ауданының жұмыспен қамту және әлеуметтік бағдарламалар бөлімі» мемлекеттік мекемесі туралы Ережеге сәйкес қызмет атқарады. Қазақстан Республикасының Әлеуметтік Кодексі қабылдануына байланысты,  аудан әкімдігінің 2023 жылғы 5 қырқүйектегі №280 қаулысымен «Батыс Қазақстан облысы Бөрлі ауданының жұмыспен қамту және әлеуметтік бағдарламалар бөлімі» мемлекеттік мекемесі туралы Ережеге, бөлімнің функциялары бөлігінде, өзгерістер енгізілді. Аталған Ережеге сәйкес бөлім басшысының, бөлім сектор меңгерушісінің, бөлім мамандарының құқықтары мен міндеттері, атқаратын лауазымдық өкілеттіліктері бекітілген. Ережеде көрсетілген аталған тұлғалардың функциялары ҚР нормативтік құқықтық актілеріне және Конституцияға сәйкес келеді. Аталған қызметкерлердің қызмет өкілеттілігінен асатын, құқықтары мен бостандықтарын шектейтін нормалар жоқ, сондай-ақ қызметтерін кедергі келтіретін нормалар анықталған жоқ. 
                   
            ПЕРСОНАЛДЫ БАСҚАРУ, СОНЫҢ ІШІНДЕ СЫБАЙЛАС
ЖЕМҚОРЛЫҚ ТӘУЕКЕЛДЕРІНЕ ШАЛДЫҚҚАН ЛАУАЗЫМДАРДЫҢ ТІЗБЕСІН АНЫҚТАУ.
 
        «Бөрлі ауданының жұмыспен қамту және әлеуметтік бағдарламалар бөлімі» мемлекеттік мекемесінің қызметінде 2026 жылғы 01 шілдедегі жағдай бойынша жалпы штат саны 13 адам. Соның ішінде мемлекеттік қызметшілер- 6, штаттан тыс қызметкерлер- 7 адам.
Бақыланатын кезеңде жұмыстан 1 мемлекеттік қызметкер  өз еркіммен босатылды.
Бақыланатын кезеңде штаттан тыс қызметкерлер арасында 6 қызметкер жұмысқа қабылданып, 3 қызметкер босатылды.  
Сыбайлас жемқорлық  қылмыстары үшін босатылғандар жоқ.
2025 жылдың 01 шілде мен 2026 жылдың 01 шілде аралығындағы кезеңде қызметшілер тәртіптік жауапкершілікке тартылған жоқ.
 Ағымдағы жылы жұмыспен қамту және әлеуметтік бағдарламалар бөлімінің қызметкерлерімен салық декларациясы Қазақстан Республикасының заңнамасында белгіленген мерзімде ұсынылды. 
Қызметкерлерді жұмысқа қабылдау кезінде аффилирлену фактілері, сондай-ақ олардың   жақын  туыстары  атқаратын лауазымдарға  тікелей  бағынысты адамдардың мемлекеттік лауазымдарға орналасу фактілері орын алған жоқ.
Мемлекеттік қызметшілерімен сыбайлас жемқорлыққа қарсы шектеулер сақталуда.
Талданып отырған кезеңде мемлекеттік қызметшілерімен сыбайлас жемқорлық қылмыстары мен құқық бұзушылықтар жасау фактілері орын алған жоқ.
«Сыбайлас жемқорлыққа қарсы іс-қимыл туралы» Қазақстан Республикасы Заңының 12-бабында белгіленген сыбайлас жемқорлыққа қарсы шектеулер мен тыйым салуларды бұзу фактілері анықталмады.
  
                          МҮДДЕЛЕР ҚАҚТЫҒЫСЫН РЕТТЕУ 

               Мүдделер қақтығысына байланысты сыбайлас жемқорлық тәуекелдерін анықтау мақсатында әдеп жөніндегі уәкілмен ұдайы түсіндіру жұмыстары жүргізіледі, мүдделер қақтығысы анықталған жоқ.
Бөрлі ауданының жұмыспен қамту және әлеуметтік бағдарламалар бөлімінің қызметкерлері тікелей басшымен  туыстық қарым-қатынаста емес. 2025 жылдың 01 шілде мен 2026 жылдың 01 шілде аралығындағы кезеңде бөлімде мүдделер қақтығысы болған жоқ.

ЖЕКЕ ЖӘНЕ ЗАҢДЫ ТҰЛҒАЛАРМЕН ШАРТТАР ЖАСАСУ.

           Бөрлі ауданының жұмыспен қамту және әлеуметтік бағдарламалар бөлімі бойынша 2025 жылғы 01 шілде мен 2026 жылғы 01 шілде аралығындағы кезеңде 57 мемлекеттік сатып алу жасалды. Оның ішінде: баға ұсынымдары бойынша - 20; тікелей шарт жасау жолымен бір көзден сатып алу - 13; өткізілмеген мемлекеттік сатып алу бойынша бiр көзден сатып алу - 15; электронды дүкен бойынша - 0; мемлекеттік әлеуметтік тапсырыспен – 7; негіздемелік келісімдерді пайдалана отырып, конкурстың екінші кезеңі бойынша-0, ашық байқау тәсілімен-2.    
Жүргізілетін мемлекеттік сатып алулар уақтылы және тиісті деңгейде жүргізілуде. Кемшіліктерге жол бермеу мақсатында үнемі мемлекеттік сатып алу заңнамасын түсіндіру жұмыстары жүргізілуде.
Баға ұсынымдары бойынша 2025 жылдың 15 желтоқсанда жасалған келісім шарт, өнім беруші міндеттерін тиісті деңгейде орындамаған себебімен, 2025 жылдың 31 желтоқсанда бір жақты бұзылады деп хабарлама жіберілді. Сот шешімі 2026 жылғы 16 сәуірінде күшіне енді.

Бюджет және қаржы қаражатын игеру және бөлу

Бөлімде талдау жүргізілген кезеңде 2025-2026 жылға бекітілген жоспарына сәйкес 667 137,0 мың теңге қарастырылды, игерілгені  667 137,0 мың теңге немесе 100 % құрады. 
ҚР Қаржы министрінің 2016 жылғы 30 қарашасындағы №629 бұйрығымен бекітілген «Бюджеттік мониторинг жүргізу нұсқаулығының» 38-тармағына сәйкес, бюджетті атқару жөніндегі жергілікті уәкілетті органға 2025-2026 жылдарға республикалық бюджеттен трансферттер (кредиттер) есебінен іске асырылатын және жергілікті бюджеттен бөлінген даму мен кредиттерге арналған нысаналы трансферттерді, нысаналы ағымдағы трансферттерді іске асыру мониторингінің нәтижелері туралы есептері уақытылы ұсынылды. 
ҚР Қаржы министрінің 2016 жылғы 30 қарашасындағы №629 бұйрығымен      бекітілген «Бюджеттік мониторинг жүргізу нұсқаулығының» 48-тармағына сәйкес,  2025-2026 жылдарға бюджеттік бағдарламалардың (кіші бағдарламалардың) іске     асырылуы туралы есепбі осы Нұсқаулықтың 21-қосымшасына сәйкес 4-ББІА     нысаны бойынша Бөрлі ауданының экономика және қаржы бөліміне ұсынылды.

МЕМЛЕКЕТТІК ҚЫЗМЕТ КӨРСЕТУ

«Мемлекеттік көрсетілетін қызметтер туралы» Қазақстан Республикасының 2013 жылғы 15 сәуірдегі № 88-V Заңына сәйкес,  Бөрлі ауданының жұмыспен қамту және әлеуметтік бағдарламалар бөлімі 16 мемлекеттік қызмет көрсетеді. Олар:
1.Семей ядролық сынақ полигонында ядролық сынақтардың салдарынан
зардап шеккен азаматтарды тіркеу, біржолғы мемлекеттік ақшалай өтемақы төлеу, куәлік беру;
2. Мүгедектігі бар адамдарды протездік-ортопедиялық көмекпен қамтамасыз етуге құжаттарды рәсімдеу;
3.Мүгедектігі бар адамдарды техникалық көмекші (компенсаторлық)    құралдармен қамтамасыз етуге құжаттарды рәсімдеу;
4.Мемлекеттік атаулы әлеуметтік көмек тағайындау;
5.Жүріп-тұруы қиын бірінші топтағы мүгедектігі бар адамдарды жеке көмекшінің қызметімен қамтамасыз етуге құжаттарды рәсімдеу;
6.Естуі бойынша мүгедектігі бар адамдар үшін ымдау тілі маманының қызметімен мүгедектігі бар адамдарды қамтамасыз етуге құжаттарды рәсімдеу;
7.Мүгедектігі бар адамдарды арнаулы жүріп-тұру құралдарымен қамтамасыз етуге құжаттарды рәсімдеу;
8.Мүгедектігі бар адамдарды және мүгедектігі бар балаларды санаторийлік-курорттық емделумен қамтамасыз етуге құжаттарды рәсімдеу;
9.Медициналық-әлеуметтік мекемелерде (ұйымдарда) арнаулы әлеуметтік қызмет көрсетуге құжаттар ресімдеу;
10.Үйде күтім көрсету жағдайында арнаулы әлеуметтік қызмет көрсетуге құжаттар ресімдеу;
11.Жергiлiктi өкiлдi органдардың шешiмдерi бойынша мұқтаж азаматтардың жекелеген санаттарына әлеуметтiк көмек тағайындау;
12.Мүгедектігі бар балаларды үйде оқытуға жұмсалған шығындарды өтеу;
13. Әрекетке қабілетсіз немесе әрекет қабілеті шектеулі кәмелетке толған адамның мүлкіне билік ету, шотына түскен зейнетақыларды, жәрдемақыларды, әлеуметтік төлемдерді алу бойынша және соттың шешімімен әрекетке қабілетсіз немесе әрекет қабілеті шектеулі деп танылған азаматтардың мүлкін иеліктен шығаруға рұқсат беру;
14.Ақталған адамға куәлік беру;
15.Тұрғын үй көмегін тағайындау;
16.Еңбекші көшіп келушіге рұқсат беру және ұзарту. 
 2025 жылдың 01 шілде мен 2026 жылдың 01 шілде аралығындағы кезеңде жұмыспен қамту және әлеуметтік бағдарламалар бөліміне  мемлекеттік қызмет көрсету бойынша  4537 өтініш түсті.  
Аталған кезеңде мемлекеттік қызмет көрсету барысында  орын алған    заңбұзушылықтар болған жоқ.
Рұқсат беру функцияларын іске асыру

 «Қазақстан Республикасының мемлекеттік қызметі туралы» Заңына, басқа да нормативтік-құқықтық актілерге сай Бөрлі ауданының жұмыспен қамту және әлеуметтік бағдарламалар бөлімі қызметінде рұқсат беру функциялары жүзеге асырылмайды.  

                         Бақылау функцияларын іске асыру

«Қазақстан Республикасының мемлекеттік қызметі туралы» Заңына, басқа да нормативтік-құқықтық актілерге сай Бөрлі ауданының жұмыспен қамту және әлеуметтік бағдарламалар бөлімі қызметінде бақылау функциялары жүзеге асырылмайды.  
 
Бөлімнің ұйымдастырушылық-басқарушылық қызметінен туындайтын өзге де мәселелер

Жеке және заңды тұлғалардың арыз-шағымдарымен жұмыс Қазақстан Республикасының 2020 жылғы 29 маусымдағы №350 Қазақстан Республикасының Әкімшілік рәсімдік-процестік Кодексі негізінде жүргізіледі. Бөрлі ауданының жұмыспен қамту және әлеуметтік бағдарламалар бөліміне түскен барлық өтініштер Е-өтініш платформасы арқылы тіркеуден өтіп, тиісті жауап беріледі. 
[bookmark: _GoBack]2025 жылдың 01 шілде мен 2026 жылдың 01 шілде аралығындағы кезеңде бөлімге заңды тұлғадан 12  өтініш, жеке тұлғадан  41 өтініш түскен. Түскен өтініштердің көпшілігі  материалдық көмек, тұрмыстық мәселелер және т.б. болып табылады. «Сыбайлас жемқорлыққа қарсы іс-қимыл» туралы өтініштер мен шағымдар түскен жоқ. Өтініштерді қабылдаудан бас тарту фактілері орын алған жоқ. Бөлім басшының жеке қабылдауы аумақтық азаматтарды қабылдау орталығында жүргізіледі.

АҚПАРАТТЫҚ ЖҮЙЕЛЕРДІ ӘЗІРЛЕУ ЖӘНЕ ПАЙДАЛАНУ

             Бөлім қызметкерлері жұмыс барысында төмендегі ақпараттық жүйелерді
     пайдалану арқылы жұмыстануда: 
     «Documentolog»  ақпараттық жүйе;
     «Е-өтініш» азаматтадың барлық өтініштерін қабылдау және өңдеу бірыңғай
     платформасы;
     «Е-қызмет» ықпалдастырылған ақпараттық жүйесі; 
     «Enbek.kz» ықпалдастырылған ақпараттық жүйесі;
     «Е-Собес» автоматтандырылған ақпараттық жүйесі;
     «Әлеуметтік көмек» автоматтандырылған ақпараттық жүйесі;
     «Шетелдік жұмыс күші» автоматтандырылған ақпараттық жүйесі;
     «Отбасының цифрлік картасы» ықпалдастырылған ақпараттық жүйесі;
      «Inva-gov.kz» дерекқоры
     «Парус-Каз» ықпалдастырылған ақпараттық жүйесі;
     «Қазынашылық- клиент» ақпараттық жүйесі;
      Құқықтық статистика және арнайы есепке алу жөніндегі комитетінің ҚР Бас
      прокуратурасының ақпараттық сервисі.
Талдау жүргізу барысында ақпараттық жүйелердің ашықтығы, қайталанбауы анықталды,  сонымен қатар жүйелерді пайдалану  кезінде сыбайлас жемқорлық тәуекелдері анықталмады.
          
ҚЫЗМЕТТІҢ АШЫҚТЫҒЫ МЕН ЖАРИЯЛЫЛЫҒЫН ҚАМТАМАСЫЗ ЕТУ
               
«Мемлекеттік органдар бірыңғай интернет-ресурстарының порталында» өз қызметі туралы жалпы сипаттағы ақпаратты, ағымдағы қызметі туралы, оның ішінде азаматтық бюджет,  бюджет қаражатының жұмсалуы, кадрлармен қамтамасыз етілуі, мемлекеттік қызметтердің көрсетілуі, мемлекеттік сатып алудың жүргізілуі және т. б. мәселелер бойынша ақпаратты уақытылы орналастырады.

Қорытынды: Бөрлі ауданының жұмыспен қамту және әлеуметтік бағдарламалар бөлімінің қызметіне сыбайлас жемқорлық тәуекелдеріне ішкі талдау жүргізу барысында күрделі мәселелер анықталған жоқ. Бөлімде жұмыстың өту барысы заңнама талаптарына сәйкес жүзеге асырылуда. 
